EkBass/fiwiki-20250220-pages-articles huggingface dataset:
Adam Savage

Adam Whitney Savage (s. 15. heinäkuuta 1967 New York, New York) on yhdysvaltalainen elokuva-alan monitoimimies ja televisiosarja Myytinmurtajien toinen juontaja. Hän asuu San Franciscossa vaimonsa Julian ja kaksoispoikiensa kanssa. Adam on tullut myös kuuluisaksi aktiivisena skeptikkona.http://www.pointofinquiry.org/adam_savage_skeptic_confirmed/ == Elämäkerta == Adam Savage varttui Westchesterin piirikunnassa, New Yorkin osavaltiossa. Hänen isänsä oli animaattori ja ohjaaja ja Adam esiintyi jo lapsena TV-sarjoissa, mainoksissa ja musiikkivideoissa. Ennen Myytinmurtajia Savage työskenteli kymmenen vuotta erikoistehosteiden parissa sellaisten yritysten kuten Industrial Light & Magicin, Warner Bros.:in ja Disneyn palveluksessa. Hän on toiminut aiemmin myös animaattorina, graafikkona, puuseppänä, lavastajana ja lelusuunnittelijana. == Myytinmurtajat == Myytinmurtajissa Savage on tunnettu hullunkurisesta käytöksestään. Hän yleensä kokeilee asioita nopeasti ilman sen kummempaa suunnittelua. Tässä mielessä hän on täydellinen vastakohta rauhalliseen ja harkitsevaan juontajapariinsa Jamie Hynemaniin verrattuna. Adamin kenties tunnetuin lausahdus Myytinmurtajissa on "I reject your reality and substitute my own" (), joka on lainaus elokuvasta The Dungeonmaster vuodelta 1984. == Cameoroolit == Savage on tehnyt cameoroolin CSI:n jaksossa "The Theory of Everything" ja Simpsonit-jaksossa "The Daughter Also Rises" juontajaparinsa Jamie Hynemanin kanssa. == Lähteet == == Aiheesta muualla == *Adam Savagen kotisivut *Adam Savage Twitterissä Luokka:Yhdysvaltalaiset juontajat Luokka:Yhdysvaltalaiset toimittajat Luokka:Myytinmurtajat Luokka:Yhdysvaltalaiset skeptikot Luokka:Vuonna 1967 syntyneet Luokka:Elävät henkilöt Luokka:Seulonnan keskeiset artikkelit
Chaos Ridden Years – Stockholm Knockout Live

Chaos Ridden Years on suomalaisen metalliyhtye Children of Bodomin Tukholmassa nauhoitettu live-DVD ja -albumi, joka julkaistiin vuonna 2006. DVD sisältää myös Chaos Ridden Years -bändihistorian ja musiikkivideoita. Albumi nousi Suomen virallisen listan sijalle 28, sekä DVD-listan sijalle 1. == Kappaleet == # # # # # # # # # === CD 2 === # # # # # # # # # === DVD === # Intro # Living Dead Beat # Sixpounder # Silent Night, Bodom Night # Hate Me! # We're Not Gonna Fall # Angels Don't Kill # Deadbeats I # Bodom After Midnight / Bodom Beach Terror (medley) # Follow the Reaper # Needled 24/7 # Clash of the Booze Brothers # In Your Face # Hate Crew Deathroll # Are You Dead Yet? # Latvala – Guitar solo # Lake Bodom # Everytime I Die # Downfall # Outro == Arvostelut == * Allmusic: Allmusic review * Imperiumi.net: Imperiumi.net * Soundi: Soundi == Lähteet == == Aiheesta muualla == * DVDINFO.FI: Chaos Ridden Years – Stockholm Knockout Live * * Luokka:Vuoden 2006 konserttitallenteet Luokka:Children of Bodomin albumit Luokka:Musiikki-DVD:t Luokka:Konserttielokuvat
IORE

IORE on Bombardierin valmistama raskaaseen tavarajunakäyttöön tarkoitettu sähköveturisarja, joka on käytössä Pohjois-Ruotsissa Luulaja–Kiiruna–Narvik- malmiradalla. Veturit on tarkoitettu käytettäväksi kahden veturin ryhminä, ja kaksi veturia käsittävän yksikön kokonaispituus on 45,81 metriä, kokonaispaino 360 tonnia, teho on 10 800 kilowattia ja suurin nopeus normaalikäytössä 80 km/h. Sarjan vetureita käytetään yksinomaan raskaiden malmijunien vetoon, ja ne kuuluvat kaivosyhtiö LKAB:n rautatieliikenneyksikölle MTAB:lle. Vetureita on rakennettu vuosina 2000–2004 kahdeksantoista kappaletta korvaamaan vanhentunutta Dm3-sähköveturisarjaa. Veturin pyörästöjärjestys on Co'Co'+Co'Co', eli kummassakin veturissa on kaksi kolmiakselista teliä, ja jokaisella akselilla on oma akselikohtainen sähkömoottorinsa. ==Yksiköiden nimet== Vetureille on annettu veturikohtaiset nimet. Jokainen kahden veturin yksikkö oli muodostettu sarjan peräkkäisistä vetureista. Huoltojen ja korjausten jälkeen veturit ovat olleet satunnaisen parin kanssa. :101: Polcirkeln :102: Malmberget :103: Luleå :104: Gällivare :105: Narvik :106: Kiruna :107: Svappavaara :108: Torneträsk :109: Abisko :110: Björkliden :111: Katterat :112: Vassijaure :113: Bergfors :114: Rautas :115: Stenbacken :116: Stordalen :117: Boden :118: Murjek :119: Koskullskulle :120: Kaisepakte :121: Rombak :122: Råtsi :123: Riksgränsen :124: Kaitum :125: Sjisjka :126: Sandskär :127: Bjørnfjell :128: Krokvik :129: Nattavaara :130: Mertainen :131: Straumsnes :132: Rensjön :133: Kopparåsen :134: Notviken ==Aiheesta muualla== *Järnväg.net Lokguide — IORE Luokka:Ruotsalainen rautatiekalusto
Yleisilmailukone

Yleisilmailukone (yleisilmailulentokonekone; engl. General Aviation Aircraft) on yleisilmailussa yleinen konetyyppi ultrakevyiden lentokoneiden lisäksi. Yleisilmailulentokoneita ovat muiden muassa: * Beechcraft Bonanza * Cessna **Cessna C150 **Cessna 152 **Cessna 172 Skyhawk * Curtiss J4N Jenny, yksi ensimmäisistä siviilien lentoharrastuskoneista * De Havilland D.H.60 Moth * Hawker HS-125 * Piper **Piper Cherokee / Arrow **Piper Archer PA28 **Piper PA-32 Cherokee Six * Morane-Saulnier * Mooneyn koneet * Taylor Cub *
MTAB

LKAB Malmtrafik AB (ent. Malmtrafik i Kiruna AB, MTAB) on kaivosyhtiö LKAB:n tytäryhtiö, joka hoitaa kaivosyhtiön toimintaan liittyvää malmijunaliikennettä Luulajan, Kirunan ja Narvikin välisellä Malmiradalla sekä Kiirunan ja Svappavaaran pellettitehtaan välisellä Svappavaaran radalla. Yhtiö hoitaa kaiken kaivosyhtiön toimintaan liittyvän junaliikenteen. Se käyttää liikenteessään Bombardierin valmistamia IORE-vetureita jotka korvasivat entiset Dm3-veturit. ==Aiheesta muualla== * LKAB.com Luokka:Jällivaaran liikenne Luokka:Kiirunan liikenne Luokka:Ruotsalaiset rautatieyhtiöt
Fear Dark

Fear Dark on alankomaalainen levy-yhtiö, joka keskittyy äärimetallimusiikkiin. Yhtiön jakelu ja markkinointi kohdistuvat pääasiassa Benelux-maihin, Saksaan ja Sveitsiin. ==Yhtyeet== ===Nykyiset=== *Slechtvalk *Morphia *Royal Anguish *Taketh *Sympathy ===Entiset=== *Immortal Souls *Eluveitie *Kekal ==Aiheesta muualla== *Viralliset sivut __NOTOC__ Luokka:Alankomaalaiset levy-yhtiöt Luokka:Metallimusiikin levy-yhtiöt
Raamattukoodi

Raamattukoodi viittaa Michael Drosninin vuonna 1997 julkaisemassaan kirjassa The Bible Code tunnetuksi tekemiin väitteisiin siitä, että Raamatun teksti sisältää piiloviestejä, jotka löytyvät etsimällä tekstistä tasavälisiä kirjainsarjoja. Tasavälinen kirjainsarja muodostetaan valitsemalla tekstin jokin kirjain aloituspisteeksi ja ottamalla sitten esimerkiksi joka viides tai joka 344:s kirjain. Menetelmä on tunnettu jo 1200-luvulla, jolloin espanjalainen rabbi Bachya ben Asher esitti siitä esimerkkejä. Laajempaa julkisuutta raamattukoodi sai, kun Michael Drosnin julkaisi vuonna 1997 kirjan "The Bible Code". Kirjassa Drosnin esitteli useita toteutuneita ennustuksia, joita hän oli löytänyt. Drosnin esitteli muun muassa viittauksia John F. Kennedyn murhaan. Hän ennusti kirjassaan myös ydintuhon vuodeksi 2006.Randall Ingermanson A Review of: The Bible Code II by Michael Drosnin Teoksessaan Drosnin esitti, että muut tekstit, kuten Moby Dick eivät voisi tuottaa samanlaisia tuloksia. Australialainen matemaatikko Brendan McKay kuitenkin löysi Moby Dickistä samankaltaisia ennusteita, hän muun muassa löysi sieltä Martin Luther Kingin ja Yitzhak Rabinin salamurhat.Brendan McKay, Assassinations Foretold in Moby Dick!, 1997 Myös Charles Darwinin kirjasta Lajien synty on löydetty vastaavanlaisia ennustuksia.Lee Graham, The Origin Codes Kaikesta huolimatta Drosninin kirjasta tuli bestseller-teos ja hän kirjoitti sille jatko-osia: *The Bible Code II:The Countdown (2002) *The Bible Code III: The Quest (2006) Kriitikoiden mielestä raamattukoodin heikkous on siinä, että siinä laajasta aineistosta otetaan tarkoitushakuisesti esiin ne kirjainsarjat, joissa voidaan olla näkevinään jokin sana, jotka voidaan järjestää niin, että niissä voidaan tulkita olevan jokin sanoma. On muistettava, että täysin mielettömistä kirjainsarjoista vaietaan. ==Katso myös== *Gematria ==Lähteet== Luokka:Numerologia Luokka:Raamatun tulkinta
Kohdusta hautaan

Kohdusta hautaan (JHN 2001) on Tuomari Nurmion sekä Köyhien ystävien albumi vuodelta 1979. Musiikkilehti Soundin (numero 3/2005) kriitikkoäänestyksessä Kaikkien aikojen 50 parasta suomalaista albumia Kohdusta hautaan valittiin kaikkien aikojen parhaaksi suomalaiseksi rockalbumiksi. Levy oli Johanna- levymerkin ensimmäinen albumijulkaisu. Albumin tunnetuimmat kappaleet ovat "Valo yössä twist", "Kurjuuden kuningas" ja "Oi mutsi mutsi", joita pidetään nykyisin suomirockin klassikoina. ==Kappaleet== Kaikki kappaleet säveltänyt ja sanoittanut Tuomari Nurmio sekä sovittanut Köyhien ystävät, ellei toisin mainittu A-puoli # # # # # # B-puoli # * # # # # # Vuoden 2000 re-masteroidulla CD:llä (JHNCD 2001) # * Hän on täällä tänään # Kurja matkamies maan (säv. ja san. Nurmio-Malmivaara) # Älä itke Iines # Kurjuuden kuningas (sov. Nurmio-Pulliainen) == Yhtyeen kokoonpano == * Tuomari Nurmio - laulu ja kitara * Esa Pulliainen - kitara * Hans Etholén - basso * Juha Takanen - rummut Mukana myös. Äänitys: Iso-aho, Jyrälä, Lehtonen / Finnvox ja Love-studiot (1979). Tuottaja: Pekka Aarnio. Valokuvat: Juho Juntunen. Re-masterointi: Pauli Saastamoinen / Finnvox (2000). ==Lähteet== * Tuomari Nurmiolle omistetut sivut * Kohdusta hautaan -vinyyli. ===Viitteet=== == Kirjallisuutta == * Luokka:Vuoden 1979 esikoisalbumit Luokka:Tuomari Nurmion albumit Luokka:Pekka Aarnion tuottamat albumit
Endtime Productions

Endtime Productions on riippumaton ruotsalainen levy-yhtiö, joka keskittyy pohjoismaiseen äärimetalliin. Yhtiötä johtaa arvostetuista levynkansikuvituksistaan tunnettu Samuel Durling. __NOTOC__ ==Artistit== ===Nykyiset=== *Absurd2 *Anaemia *Antestor *Crimson Moonlight *Drottnar *Opus Irae *Vardøger *Virgin Forest ===Entiset=== *Extol *Lengsel ==Aiheesta muualla== *Endtime Productionsin verkkosivut *Nordic Mission, yhtiön norjalainen yhteistyökumppani Luokka:Ruotsalaiset levy-yhtiöt Luokka:Metallimusiikin levy-yhtiöt
Xasthur

Xasthur oli yhdysvaltalainen yhden miehen black metal -yhtye, joka perustettiin vuonna 1995. Yhtyeen perustajajäsen oli Scott Conner, joka tunnetaan paremmin nimimerkillä Malefic. Aloitusvuodesta vuoteen 1999 asti yhtyeen rumpalina ja laulajana toimi Ritual. Myös Blood Moon Ausar on toiminut sessiomuusikkona kosketinsoittajana muutamalla levyllä. Muuten yhtyeen musiikista vastasi yksin Malefic. Yhtyeen nimi on yhdistelmä "Hasturista" ja "Xenaothista". Maleficin mukaan edellä mainittu sanayhdistelmä on myös löydettävissä Necronomiconista, ja mies tulkitsee sen tarkoittavan "demonitarta, joka tappaa ihmisiä näiden nukkuessa". Yhtyeen tyypillisiin piirteisiin kuuluu muun muassa epäselvä äänimaailma, johon sekoittuu esimerkiksi epätyypilliset kitarariffit, kaukaisemmat kosketinsoittimet ja efekteillä särjetty "rääkylaulu". Näitä piirteitä pidetään yleensä Xasthurin "tavaramerkkeinä". Vastoin yleistä luuloa Xasthur ei käyttänyt musiikissaan rumpukonetta vaan akustisia rumpuja. Musiikki sisältää myös paljon toistoa, ja osa kappaleista kestääkin yli kymmenen minuuttia. Vuosien aikana Malefic on ollut tuottelias – pelkästään vuosien 2002 ja 2006 väliselle ajalle mahtuu muun muassa viisi studioalbumia ja neljä split-julkaisua muiden yhtyeiden kanssa. Malefic vieraili yhtyeen loppuvaiheessa myös Twilightin debyyttialbumilla sekä Sunn O))):n ja Nachtmystiumin livekokoonpanoissa. Xasthur lopetti toimintansa vuonna 2010. Syynä tälle oli Maleficin kiinnostuksen lopahtaminen black metaliin. Hänen kiinnostuksensa siirtyi pian 6- ja 12-kielisillä kitaroilla soitettuun akustiseen, folk-vaikutteiseen musiikkiin – tästä motivoituneena hän perusti uuden yhtyeen nimeltä Nocturnal Poisoning, jonka musiikki jatkaa Xasthurin depressiivistä ja synkkää perintöä akustisin ottein. == Diskografia == ===Albumit=== * Nocturnal Poisoning (2002) * The Funeral of Being (2003) * Telepathic with the Deceased (2004) * To Violate the Oblivious (2004) * Subliminal Genocide (2006) * Defective Epitaph (2007) * All Reflections Drained (2009) * Portal of Sorrow (2010) * Subject to Change (2016) * Victims of the Times (2021) * Inevitably Dark (2023) ===Splitit=== * Orosius / Xasthur (1999) * Xasthur / Acid Enema (2001) * Nachtmystium / Xasthur (2004) * Xasthur / Angra Mainyu (2004) * Xasthur / Leviathan (2004) * Xasthur / Nortt (2004) * Xasthur / Striborg (2007) * Xasthur / Cryostasium (2007) * Xasthur / Black Circle (2008) ===EP:t=== * A Darkened Winter (2001) * Suicide in Dark Serenity (2003) * Xasthur (2006) * 2005 Demo (2010) ===Demot=== * Rehearsal '97 (1997) * A Gate Through Bloodstained Mirrors (2001) * Rehearsal 2002 (2002) * A Sermon in the Name of Death (2004) == Lähteet == ==Aiheesta muualla== * Virallinen sivusto * Xasthur sivustolla All Music Guide * Xasthur sivustolla Discogs * * * Xasthur sivustolla MusicMight * Haastattelu sivustolla ANUS * Haastattelu sivustolla Pitchfork Media * Xasthur livenä Nachtmystiumin kanssa Luokka:2000-vuosikymmenen yhtyeet ja sooloartistit Luokka:Yhdysvaltalaiset black metal -yhtyeet
Kirby’s Dream Land 2

Kirby’s Dream Land 2 on HAL Laboratoryn kehittämä ja Nintendon julkaisema tasohyppelypeli. Peli on julkaistu Game Boylle vuonna . Peli jatkaa Kirbyn seikkailuita Kirby’s Adventuresta ja hän on saanut tähän osaan uusia liittolaisia. == Aiheesta muualla == * Luokka:Game Boy -pelit Luokka:Virtual Console -pelit Luokka:Kirby-pelit Luokka:Tasohyppelyt Luokka:Vuoden 1995 videopelit Luokka:Nintendon julkaisemat videopelit Luokka:HAL Laboratoryn kehittämät videopelit
Laura (Etelä-Australia)

Laura on maaseutukaupunki Etelä-Australian osavaltiossa Australiassa. Se sijaitsee 15 kilometriä Gladstonen kaupungin pohjoispuolella Main North Roadin varrella, ja 40 kilometriä itään Port Pirien kaupungista. Kaupunki on tunnettu Golden North Ice Cream -jäätelön kotikaupunkina, sekä runoilija C. J. Dennisin lapsuudenkotina. Kaupunki kuuluu Northern Areas -paikallishallintoalueeseen. ==Lähteet== Luokka:Etelä-Australia
Alexander Georg Weilin

Alexander Georg Weilin () oli venäjänopettaja ja painotalo Weilin+Göösin toinen perustaja. Hän syntyi savonlinnalaisen postimestari Georg Aron Weilinin (k. 1837) ja Katarina Wirilanderin perheeseen. Weilin ehti itse kahdesti naimisiin, vuonna 1851 Blondine Andreette Aschanin ja vuonna 1864 Hanna Elisabet Dorotea von Brandenburgin (k. 1910) kanssa. Weilin kävi Savonlinnan yläalkeiskoulua, jollaisen opettajaksi hän päätyi lopulta itse Jyväskylään. Sitä ennen hän kuitenkin kävi Porvoon lukion ja kuului viipurilaiseen osakuntaan, sekä opiskeli venäjää Kazanin yliopistossa. Ensimmäinen työ oli Käkisalmen ala-alkeiskoulussa. Weilinin ollessa Jyväskylässä kaupungissa toimi myös Jyväskylän seminaari, jossa työskenteli lehtorit K. G. Göös ja J. F. Canth. Edellä mainitut sekä Keski-Suomi-lehden perustaja H. F. Helminen olivat ostaneet yhdessä vuonna 1871 painotalon, jossa alettiin tehdä Keski-Suomea. Painotalo myytiin vuonna 1872 Weilinin ja Göösin yhdessä perustamalle painotalo Weilin+Göösille, mistä alkoi perustajien menestyksekäs kustantajanura. Weilin+Göösiä perustaessa molempien kerrotaan sijoittaneen pääomaksi saman summan, 12 292 markkaa 89 penniä.http://www.wg.fi/index.jsp?c=company&id;=29 Weilinin poika hänen toisesta avioliitostaan oli liikemies ja kirjailija Yrjö Weilin. ==Lähteet== ==Aiheesta muualla== * *Weilin+Göös (wg.fi), historiaa perustajista Luokka:Suomalaiset kirjankustantajat Luokka:Vuonna 1823 syntyneet Luokka:Vuonna 1889 kuolleet
Perry Christie

Perry Gladstone Christie (s. 21. elokuuta 1944) on bahamalainen poliitikko, joka on ollut kaksi kertaa maansa pääministerinä.Perry Christie Caribbean Heads of Government Hän oli itsenäisen Bahaman kolmas pääministeri vuosina 2002–2007, ja hänet valittiin uudelleen keväällä 2012.Leaders: Perry Christie Bahamas Country Profile BBC News Hän nousi valtaan toukokuussa 2002 puolueensa (Progressive Liberal party, "Liberaali edistyspuolue") voitettua parlamenttivaalit. Christie oli eronnut samasta puolueesta vuonna 1984, koska ilmoitti inhoavansa sen tapaa ottaa lahjuksia. Hän palasi myöhemmin puolueeseen ja nousi sen johtoon. Christien hallitus sai kansainvälistä kiitosta urbaanien alueiden kehitys- ja uudistustoimistaan. Hallitus oli toisaalta myös osallisena useissa skandaaleissa. Toukokuussa 2017 Christien puolue PLP kärsi suuren vaalitappion ja uudeksi pääministeriksi tuli Perry Christien tilalle oppositiossa olleen FNM:n Hubert Minnis. Vaaleissa Christie menetti myös oman parlamenttipaikkansa, jota hän oli pitänyt vuodesta 1977 lähtien. == Lähteet == Luokka:Bahaman pääministerit Luokka:Vuonna 1944 syntyneet Luokka:Elävät henkilöt
Lämpöimpedanssi

Lämpöimpedanssi (terminen impedanssi, engl. thermal impedance , tunnus Zth) kuvaa, miten paljon lämpötilaeroa tulee jossakin kohteessa, kun tietty lämpöteho vaikuttaa kohteeseen impulssimaisesti. Lämpötilaimpedanssi määritellään lämpötilanmuutoksen tehoa kohti. SI-järjestelmän mukaisesti lämpöresistanssille tulee yksiköksi kelviniä wattia kohti eli K/W. Lämpöimpedanssi on voimakkaasti riippuvainen impulssin pituudesta. == Katso myös == *Lämpöresistanssi, lämmönjohtavuus Luokka:Suureet Luokka:Termodynamiikka
Pierre Buyoya

Pierre Buyoya (24. marraskuuta 1949 Rutovu, Bururin provinssi – 17. joulukuuta 2020Burundi’s Pierre Buyoya dies from Covid-19) oli burundilainen poliitikko, joka hallitsi maataan kahdesti, ensin vuosina 1987–1993 ja myöhemmin vuosina 1996–2003. Vuonna 1987 Buyoya nousi valtaan sotilasvallankaappauksella ja julistautui presidentiksi.http://www.britannica.com/EBchecked/topic/86877/Pierre-Buyoya Hän laati kunnianhimoisen ja maltillisen hallitusohjelman, joka tähtäsi hutujen ja tutsien välisten suhteiden parantamiseen. Hallitusohjelmastaan huolimatta Buyoya otti omaan hallintoonsa lähinnä tutseja, mikä johti hutujen kansannousuun vuonna 1988. Vuonna 1996 Buyoya kaappasi jälleen vallan. Burundin olot rauhoittuivat hieman, mutta sisällissota jatkui edelleen. Vallanvaihdon takia muut valtiot pystyttivät taloudellisia pakotteita, mutta lievensivät niitä huomattuaan, kuinka Buyoya valitsi hallintoonsa edustajia molemmista suurista etnisistä ryhmistä. Hallitussopimuksen mukaisesti Buyoya luopui vallasta 2003 varapresidenttinsä Domitien Ndayizeyen hyväksi.Profile: Burundi's President Ndayizeye BBC News == Lähteet == Luokka:Burundin presidentit Luokka:Vuonna 1949 syntyneet Luokka:Vuonna 2020 kuolleet
Epanterias

Epanterias amplexus oli myöhäisellä jurakaudella elänyt petohirmulisko. Se eli läntisessä Pohjois-Amerikassa, josta sen fossiileja on löydetty. Lajin nimesi Edward Drinker Cope vuonna 1878. Epanterias oli noin 12 metriä pitkä. Epanterias tunnetaan myös nimellä Allosaurus amplexus, sillä useimmat paleontologit pitävät Epanteriasta ennemmin Allosaurus-lajina kuin omana sukunaan. Luokka:Allosauridae
Henryk Szeryng

Henryk Bolesław Szeryng (22. syyskuuta 1918 Żelazowa Wola, Puola – 8. maaliskuuta 1988 Kassel, SaksaHenryk Szeryng, Baker's Biographical Dictionary of Musicians. Viitatu 29.3.2024 ) oli puolalais-meksikolainen viulisti. Szeryng oli juutalainen.Melissa Wertheimer, Happy 100th Birthday to Henryk Szeryng! Library of Congress blog. Viitattu 29.3.2024 Hän opiskeli viulunsoittoa Puolassa ja Carl Fleschin johdolla Berliinissä. Ensiesiintymisensä hän teki vuonna 1933. Vuosina 1933–1939 Szeryng opiskeli säveltämistä Nadia Boulangerin oppilaana Pariisissa. Toisen maailmansodan aikana Szeryng - joka hallitsi sujuvasti seitsemää kieltä - toimi Puolan pakolaishallituksen tulkkina ja esiintyi liittoutuneiden joukoille eri puolella maailmaa. Erään Mexico Cityssä annetun konsertin yhteydessä hänelle tarjottiin virkaa yliopiston jousisoitinosaston johtajana. Hän hyväksyi tarjouksen ja tuli Meksikon kansalaiseksi vuonna 1946. Seuraavina vuosina Szeryng keskittyi opettamiseen, ja jatkoi soolouraansa vasta vuodesta 1954 alkaen jolloin hän saavutti suurmenestyksen konsertissaan New Yorkissa. Hänestä tuli eräs aikansa tunnetuimmista viulisteista, joka teki esiintymiskiertueita kaikkialla maailmassa. Szeryngin viulutaidetta on luonnehdittu mietityksi, itsetehostusta välttäväksi ja säveltäjän tarkoitusta kunnioittavaksi. Hän on tehnyt runsaasti levytyksiä, joista mainittakoon varsinkin Artur Rubinsteinin kanssa tehdyt Beethovenin ja Brahmsin viulusonaattien äänitykset. ==Lähteet== Luokka:Puolalaiset viulistit Luokka:Meksikolaiset viulistit Luokka:Grammy-palkinnon saajat Luokka:Vuonna 1918 syntyneet Luokka:Vuonna 1988 kuolleet
Massacre Records

Massacre Records on saksalainen levy-yhtiö, joka keskittyy lähinnä rock- ja heavy metal -musiikkiin. Torsten Hartmann perusti yhtiön vuonna 1991. Tunnetuimpia yhtyeitä, jotka toimivat levymerkillä ovat muun muassa King Diamond, Anvil ja Exciter. == Artistit == *Andromeda *Anvil *Atargatis *Attrocity *Avian *Axenstar *Axxis *Balance of Power *Beyond Twilight *Bronx Cascet Co. *Cage *Catamenia *Chain Collector *Châlice *Chastain *Coraxo *Cornerstone *Crematory *Cryptic Wintermoon *Darkseed *Das Ich *Dawnrider *Disbelief *Distant Thunder *Dream Scape *Edenbridge *Eisregen *Evereve *Falchion *Fateswarning *Firewind *Forté *Halo of Shadows *Heaven Wood *Hellion *Highland Glory *Human Fortress *Ivanhoe *Jack Frost *King Diamond *Lanfear *Leatherwolf *Legion of the Damned *Lion's Share *Liv Kristine *Majestic *Majesty *Manticora *Messenger *Messiah *Metalium *Moonlight Agony *Mortal Love *My Darkest Hate *Mystic Circle *Mystic Prophecy *Narnia *Node *Pink Dream 69 *Powergod *Pretty Maids *Pyramaze *Raven *Razorback *Rebellion *Retaliatory Measures *Requiem *Rob Rock *Runic *Sacred Steel *Sandalinas *Saviour Machine *Scanner *Seven Witches *Seventh Avenue *Silent Force *Skyclad *Solitude Aeternus *Soul Cages *Spudmonsters *Steel Attack *Steel Prophet *Stormwind *Supreme Majesty *The Awakening *Theatre of Tragedy *Thunderbolt *Timeless Miracle *Totenmond *Transilvanian Beat Club *Unrest *Virgin Black *Whiplash *Winterborn *Winterdome *Wolf == Lähteet == == Aiheesta muualla == *Kotisivut Luokka:Saksalaiset levy-yhtiöt Luokka:Metallimusiikin levy-yhtiöt Luokka:Rockmusiikin levy-yhtiöt
Artur Rubinstein

Artur (Arthur) Rubinstein (28. tammikuuta 1887 Łódź – 20. joulukuuta 1982 Genève) oli puolalaissyntyinen yhdysvaltalainen pianisti. Häntä pidetään yhtenä 1900-luvun merkittävimmistä pianisteista. Rubinstein syntyi Łódźissa juutalaiseen perheeseen. Hän opiskeli pianonsoittoa Varsovassa ja piti ensikonserttinsa Berliinissä vuonna 1900. Hän jatkoi opintojaan Karl Heinrich Barthin johdolla. Vuonna 1904 hän siirtyi Pariisiin, jossa hän tutustui mm. säveltäjiin Maurice Ravel ja Paul Dukas sekä viulisti Jacques Thibaud'hon. Hän esitti Camille Saint-Saënsin toisen pianokonserton säveltäjän läsnä ollessa. Ensikonserttinsa New Yorkissa Rubinstein piti vuonna 1906 ja Lontoossa vuonna 1912. Ensimmäisen maailmansodan aikana Rubinstein asui Lontoossa ja esiintyi yhdessä viulisti Eugène Ysaÿen kanssa. Vuosina 1916–1917 hän teki kiertueen Espanjaan ja Etelä-Amerikkaan; hänen kiinnostuksensa espanjalaisen kielialueen säveltäjiin, kuten Enrique Granadosiin, Isaac Albéniziin, Manuel de Fallaan ja Heitor Villa-Lobosiin, juontuu tältä ajalta. Toisen maailmansodan ajan Rubinstein asui Yhdysvalloissa, ja hän sai kansalaisuuden vuonna 1946. Rubinsteinin ura jatkui vuoteen 1976 asti, jolloin heikentynyt näkö ja kuulo lopulta pakottivat hänet vetäytymään estradeilta. Vaikka Rubinstein muistetaankin konserttisolistina, hän oli myös erinomainen kamarimuusikko, jonka esiintymiskumppaneihin kuuluivat mm. Henryk Szeryng, Jascha Heifetz, Gregor Piatigorsky ja Guarneri-kvartetti. Rubinstein tunnetaan valtavasta ohjelmistostaan, johon kuului Frédéric Chopinin tuotanto lähes kokonaan, melkein kaikki romanttinen pianokirjallisuus sekä myös hänen oman aikansa "moderni" pianomusiikki. == Kunnianosoituksia == * Presidential Medal of Freedom (USA) * Pyhän Jaakon miekan sotilaallinen ritarikunta (Portugali, 1972) * Italian tasavallan ansioritarikunta (Italia, 1979) * Jälleensyntyneen Puolan ritarikunta (Puola) * Kunnialegioona (Ranska) * Alfonso X Viisaan siviiliritarikunta (Espanja) * Brittiläisen imperiumin ritarikunta (Yhdistynyt kuningaskunta) ==Kirjallisuutta== *Rubinstein, Arthur: Huima nuoruuteni. (Alkuteos: My young years.) Lyhentäen suomentanut Aila Gothóni. Kirjayhtymä, Helsinki. 1975. ISBN 951-26-1054-X *Rubinstein, Arthur: Vuosia, elämää. (Alkuteos: My many years.) Suomentanut Aila Gothóni. Kirjayhtymä, Helsinki. 1980. ISBN 951-26-1928-8 *Rubinstein, Arthur: Ihmisiä, elämää. (Alkuteos: My many years.) Suomentanut Aila Gothóni. Kirjayhtymä, Helsinki. 1981. ISBN 951-26-1975-X === Viitteet === Luokka:Puolalaiset pianistit Luokka:Grammy- palkinnon saajat Luokka:Hollywood Walk of Fame Luokka:Vuonna 1887 syntyneet Luokka:Vuonna 1982 kuolleet
Bharrat Jagdeo

Bharrat Jagdeo (s. 23. tammikuuta 1964) on guyanalainen poliitikko ja taloustieteilijä. Hän oli Guyanan presidentti vuosina 1999–2011. Jagdeo on puoluekannaltaan sosialisti (People's Progressive Party), ja CARICOM-alueen nuorin valtionpäämies. Hän on etniseltä taustaltaan guyananintialainen ja uskonnoltaan hindulainen kuten samoin kuin noin puolet maansa väestöstä. Valmistuttuaan Moskovassa kauppatieteiden maisteriksi 1990, Jagdeo palasi Guyanaan ja toimi valtionhallinnon virkamiehenä, kunnes Kansallinen edistyspuolue voitti vaalit 1992. Silloin hänestä tuli talousministerin neuvonantaja. Jagdeo nousi presidentiksi 1999, kun Janet Jagan erosi terveyssyistä. Jagdeon hallintoa on syytetty rikoksista, korruptiosta, epäpätevyydestä ja sukulaistensa suosimisesta samoin kuin kaikkia Guyanan aikaisempiakin hallituksia. Vuonna 2001 Jagdeo kuitenkin valittiin toiselle kaudelle. Uudelleenvalinta sai etenkin afroguyanalaista syntyperää olevat kansalaiset syyttämään vaalitulosta guyananintialaisten peukaloimaksi. Jagdeo valittiin uudelleen viisivuotiskaudelle elokuussa 2006. Vuonna 2011 vaalit voitti Donald Ramotar. == Lähteet == Luokka:Guyanan presidentit Luokka:Vuonna 1964 syntyneet Luokka:Elävät henkilöt
The End Records

The End Records on yhdysvaltalainen riippumaton rock- ja metallimusiikkia julkaiseva levy-yhtiö, jonka toimipiste on Brooklynissä, New Yorkissa. Yhtiö keskittyy tukemaan alan avantgarde-tyyppisiä artisteja. ==Artistit== ===Nykyiset=== * Agalloch (Yhdysvallat) * Age of Silence (Norja) * Antimatter (Englanti) * Anvil (Kanada) * Crisis (Yhdysvallat) * Daniel Lioneye (Suomi) * Dissection (Ruotsi) * Dir en grey (Japani) * Epoch of Unlight (Yhdysvallat) * Estradasphere (Yhdysvallat) * Frantic Bleep (Norja) * Giant Squid (Yhdysvallat) * Green Carnation (Norja) * Head Control System (Portugali/Norja) * Laethora (Ruotsi/Alankomaat) * Lordi (Suomi) * Novembers Doom (Yhdysvallat) * Sculptured (Yhdysvallat) * Sigh (Japani) * Sleepytime Gorilla Museum (Yhdysvallat) * Star of Ash (Norja) * Stolen Babies (Yhdysvallat) * The Gathering (Alankomaat) * Thine Eyes Bleed (Kanada) * Tub Ring (Yhdysvallat) * Ulver (Norja) * Unexpect (Kanada) * Virgin Black (Australia) * Voivod (Kanada) * Winds (Norja) ===Entiset=== * Andy Winter (Norja) * Arcturus (Norja) * Darkthrone (Norja) * Enslaved (Norja) * In the Woods... (Norja) * Lilitu (Yhdysvallat) * Love History (Tšekki) * Madder Mortem (Norja) * Mental Home (Venäjä) * Mistigo Varggoth Darkestra (Ukraina) * Nightingale (Ruotsi) * Nokturnal Mortum (Ukraina) * Odes of Ecstasy (Kreikka) * Oethean (Etelä-Korea) * Peccatum (Norja) * Scholomance (Yhdysvallat) * Sleepless (Israeli) * Subterranean Masquerade (Yhdysvallat) ==Aiheesta muualla== *The End Recordsin sivusto * End Records, The Luokka:Metallimusiikin levy-yhtiöt
SM Mall of Asia

SM Mall of Asia on Filippiinien suurin ja maailman kuudenneksi suurin kauppakeskus. Bruttokerrospinta-alan mukaan suurempia ovat South Dongguan Mall (Kiina), Golden Resources Mall (Kiina), Central World Plaza (Thaimaa), Seacon Square (Thaimaa), Runwal Arcade - Mumbai (Intia). SM Mall of Asia avattiin 21. toukokuuta 2006. "Philippines' SM Prime Delays Mall Of Asia Opening To May ", Yahoo News, 22 February 2006. ==Lähteet== ==Aiheesta muualla== * SM Mall of Asia klo SMPH * SM Mall of Asia * Photos of SM Mall of Asia * More Photos of SM Mall of Asia Luokka:Filippiinien kauppa- ja ostoskeskukset
Keminkraaseli

Keminkraaseli on noin 350 metriä pitkä kalliosaari Kemin edustalla Perämerellä. Se sijaitsee noin kuusi kilometriä etelään Ajoksen satamasta. Saarella on myös samanniminen, majakka, joka ohjaa aluksia Ajokseen johtavalle 10 metrin väylälle. Majakka rakennettiin kesällä 1937, jolloin siitä tuli Suomen pohjoisin majakka. Torni valettiin teräsbetonista, ja se muotoiltiin niin, että se kestäisi talvisin pienen riutan yli tulevien jäiden paineen. Tornin huipulle asennettiin kahdeksankulmainen loistokoju. Sen valolaitteisto oli aluksi asetyleenitoiminen, nykyisin se toimii tuulienergialla. Loiston sektorit suunnattiin opastamaan aluksia Ajoksen ulkosatamaan sekä kumpaankin suuntaan matalaa rannikkoväylää pitkin. Majakan torni maalattiin alhaalta valkoiseksi ja yläosastaan mustaksi. Majakkaan on asennettu myös racon, eli tutkamajakka. ==Lähteet== ==Aiheesta muualla== * Veneily.fi: Keminkraaseli Luokka:Kemin liikenne Luokka:Kemin saaret Luokka:Suomen majakat Luokka:Kemin rakennukset ja rakennelmat
Tunturi Maxi

Tunturi Maxi oli Tunturipyörä Oy:n valmistama mopomalli. Maxi tunnetaan myös lempinimellä ”Pappa-Tunturi”. Se on käsivaihteinen ja siinä on useimmiten kaksi vaihdetta, mutta siitä valmistettiin vuosina 1970–1973 kolmivaihteista mallia, joka poistettiin tuotannosta vähäisen kysynnän vuoksi. Toisin kuin Tunturi Start, Maxi on varustettu polkimilla jalkatappien sijasta. == Aiheesta muualla == * * Web archive 2013 Maxi
Henrik Sandström

Henrik Gustaf Valdemar Sandström (s. 28. huhtikuuta 1952 Luoto) on suomalainen kestävyysjuoksija. Hän edusti seuratasolla IF Drott -seuraa. Hänen valmentajansa oli Erik Haglund. Kilpauransa jälkeen hän on toiminut muun muassa Siuntion kunnanjohtajana. == Urheilu-ura == Henrik Sandström osallistui MM-kilpailuihin 1983 Helsingissä maratonilla. Hänen ennätyksensä on 2.14.23, juostu 4. kesäkuuta 1983. === SM-mitalit aikuisten sarjassa === * Hopeaa : Maraton, 1986 (2.15,02) === Sisäratojen SM-mitalit aikuisten sarjassa === * Pronssia : 1500 m, 1979 (3.51,9) : 3000 m, 1982 (8.06,74) === Arvokisaedustukset aikuisten sarjassa === * MM-kilpailut : 1983, maraton (44:s, 2.21.56) == Siviiliura == Henrik Sandström on toiminut Siuntion kunnanjohtajana (2001–2009), Uudenmaan virkistysalueyhdistyksen toiminnanjohtajana ja Kauniaisten kaupungininsinöörinä. == Lähteet == == Aiheesta muualla == * * SIF Friidrott: Henrik Sandströmin harjoitusohjelma vuosina 1972, 1977 ja 1982 Luokka:Suomalaiset kestävyysjuoksijat Luokka:Siuntion kunnanjohtajat Luokka:Suomalaiset insinöörit Luokka:Vuonna 1952 syntyneet Luokka:Elävät henkilöt
Pontus Palmgren

Pontus Palmgren (27. huhtikuuta 1907 Helsinki – 26. marraskuuta 1993 Helsinki) oli suomalainen ornitologi ja hämähäkkitutkija, joka loi perustan suomalaiselle lintujen runsaudenlaskentaan erikoistuneelle ornitologian haaralle. == Henkilöhistoria == Pontus Palmgrenin isä oli kasvitieteen professori Alvar Palmgren. Palmgren hoiti Helsingin yliopiston eläintieteen professorin virkaa 1940–1971. Hän oli myös Helsingin yliopiston vararehtori ja Tvärminnen eläintieteellisen aseman esimies. Suomen lintutieteellisessä yhdistyksessä Palmgren toimi sihteerinä ja Ornis Fennican päätoimittajana 1931–1948 ja sitten puheenjohtajana vuoteen 1955. == Tutkijanura == 23-vuotiaana valmistuneen filosofian tohtorin väitöskirjan (1930) aiheena olivat Etelä-Suomen metsien linnuston runsaussuhteet Cajanderin metsätyyppijaon mukaisesti tarkasteltuna. Lähestymistapa oli aikaansa edellä. Samoin Ahvenanmaan järvien linnustosta tehty selvitys (1936), jossa tarkasteltiin vesistötutkijoiden laatimia järvityyppejä. Toinen ornitologinen tutkimuskenttä liittyi pikkulintujen muuttolevottomuuteen. 1950-luvulla Palmgren julkaisi useita kirjoituksia ihmisen ja eläinten psykologiasta. Eläinpsykologiaa (1954) on edelleen alansa parhaita oppikirjoja. 1960-luvulta alkaen Palmgrenin kiinnostus suuntautui yhä enemmän hämähäkkeihin. Hän tutki niiden aistinfysiologiaa ja julkaisi vuosikymmenten saatossa Suomen hämähäkkilajiston systemaattisen kahdeksanosaisen kokonaisselvityksen Die Spinnenfauna Finnlands und Ostfennoskandiens I-VIII (1939-1977), jota voidaan pitää hänen päätyönään. == Lähteet == * Haartman, Lars von 1982: Pontus Palmgren 75 years. Ornis Fennica, 59. vsk., s. 49–55. * Haartman, Lars von 1994: In Memoriam: Pontus Palmgren. The Auk 111. * Hildén, Olavi 1994: Muistikuvia Pontus Palmgrenista (1907–93). Linnut, 29. vsk., s. 32–33. * Malmström, Kalevi K. 1984: Yleiset lajit ovat mielenkiintoisimpia. Pontus Palmgrenin haastattelu. Tringa 5/84, s. 13–21. Espoo. * * Stjernberg, Torsten 1982: Pontus Palmgren: A Bibliography. Ornis Fennica, 59. vsk., s. 56–62. * Wikgren, Bo: Pontus Palmgren 1907–1993: Genialisk ornitolog och spindelforskare. Suomalaisen biologian historiaa. * Vuorisalo, Timo: Genotyyppi, fenotyyppi ja kulttuuri: Onko kulttuuri osa ihmisen fenotyyppiä? Tieteessä tapahtuu 2/2000. ===Viitteet=== ==Aiheesta muualla== * Pontus Palmgrenin muistokirjoitus Helsingin Sanomissa. * Luokka:Suomalaiset ornitologit Luokka:Suomalaiset entomologit Luokka:Helsingin yliopiston professorit Luokka:Suomalaiset professorit Luokka:Vuonna 1907 syntyneet Luokka:Vuonna 1993 kuolleet
Munatoti

Munatoti on täyteläinen ja makea maitopohjainen juoma, joka on suosittu erityisesti Pohjois-Amerikassa talvisena juhlajuomana. ==Koostumus== Viilennettynä tai kuumana tarjottavan munatotin resepti vaihtelee tekijän mukaan. Yleisiä pääaineksia ovat maito, kerma, vatkattu kananmunan keltuainen (joskus myös valkuainen) sekä sokeri. Juomaa saatetaan terästää alkoholilla, kuten viskillä, rommilla, brandyllä, portviinillä, sherryllä tai konjakilla. Alkoholiksi voidaan valita myös lämmintä olutta, jolloin mausteena käytetään tavallisesti sitruunankuorta, kanelia ja lisänä hyppysellinen suolaa. Muut yleiset ainesosat ovat mausteita kuten vanilja, muskottipähkinä, kaneli ja maustepippuri. Juoma voidaan koristella esimerkiksi suklaarouheella tai kermavaahdolla. Jos munatotissa on paljon alkoholia, se voi helposti aiheuttaa yllättävän humalan, sillä juoman makeus ja paksuus voivat piilottaa juojalta juoman vahvuuden. Munatoti onkin toisinaan aiheuttanut juhlakansan humaltumisen ja odottamattomia järjestyshäiriöitä. Juomasta myydään myös kevyempiä versiota niille, jotka eivät pidä runsaasta rasvasta, kolesterolista, sokerista, eläintuotteista ja kaloreista. ==Käyttö== Munatotia nautitaan usein juhlajuomana etenkin jouluaikaan mutta myös uutenavuotena ja kiitospäivänä Pohjois-Amerikassa. Munatoti voidaan valmistaa kotona, tai se voidaan ostaa kaupasta. ==Historia== Munatotin juuret ovat Euroopassa ja Pohjois-Amerikassa. Sen alkuperää ei tiedetä varmasti, mutta keskiajalla Euroopassa juotiin samantyyppistä posset-nimistä lämmintä, makeutettua, mausteista ja alkoholilla terästettyä juomaa. Syllabub-nimisessä paksussa juomassa oli kermaa, siideriä, hedelmämehua ja viiniä, ja munista valmistettuna sitä alettiin käyttää myös jälkiruokana. Englannissa munatoti oli alun perin vain ylimpien luokkien juoma, sillä vain varakkailla oli varaa tuoreeseen maitoon, sokeriin ja mausteisiin. Yhdysvaltain siirtokunnissa maito, munat ja rommi olivat huokeampia, joten Amerikassa munatotista tuli laajempien piirien juoma 1800-lukuun mennessä. Ajan myötä bourbon nousi rommin vaihtoehdoksi. Munatotin kaltaisia eurooppalaisia juomia tai jälkiruokia ovat hollantilainen advocaat, saksalainen Eierpunsch, itäeurooppalainen kogel mogel ja italialainen zabaione. ==Katso myös== * Glögi ==Lähteet== == Aiheesta muualla == Luokka:Juomasekoitukset Luokka:Joulujuomat Luokka:Maitotuotteet Luokka:Seulonnan keskeiset artikkelit
Soros Fund Management

Soros Fund Management LLC on George Sorosin perustama, yksityinen rahoitus- ja sijoituspalveluita tarjoava yhtiö. Yhtiön asiakkaisiin kuuluu myös joitakin kiistanalaisia hedgerahastoja kuten Quantum Group of Funds. Yhtiön sijoitusstrategiat perustuvat makrotaloudellisten trendien analysointiin lukuisissa valtioissa. Sorosin yhtiöitä on syytetty valuuttaspekulaatiosta. Soros vastaa kritiikkiin sanomalla, että hänen rahastot hyödyntävät ennemminkin kansainvälisten rahoitusmarkkinoiden heikkouksia. Luokka:Sijoittaminen
Gregor Piatigorsky

Gregor Piatigorsky (, 17. huhtikuuta 1903 – 6. elokuuta 1976) oli yhdysvaltalainen venäläissyntyinen sellisti. Piatigorsky sai alkeisopetuksen kotikaupungissaan Katerynoslavissa. Hän pääsi stipendin turvin Moskovan konservatorioon ja hankki lisäansioita myös kahvilamuusikkona. Venäjän vallankumouksen jälkeen hänestä tuli Bolšoi-teatterin orkesterin soolosellisti. Piatigorsky onnistui loikkaamaan Puolaan jännittävien vaiheiden jälkeen, joissa hänen sellonsa sai luodinreikiä. Hän jatkoi opintojaan Berliinissä ja Leipzigissa ja esiintyi taas kahvilamuusikkona ansaitakseen elantonsa. Kuultuaan Piatigorskyn soittoa kahvilassa kapellimestari Wilhelm Furtwängler kuitenkin palkkasi hänet johtamiensa Berliinin filharmonikkojen sellistiksi, ja Piatigorsky pääsi näin uransa alkuun. Piatigorsky vieraili vuonna 1929 ensi kerran Yhdysvalloissa, jossa hän esiintyi Leopold Stokowskin johtaman Philadelphia Orchestran ja Willem Mengelbergin johtaman New Yorkin filharmonikkojen kanssa. Toisen maailmansodan aikana Piatigorsky asettui Yhdysvaltoihin, jossa hän esiintyi runsaasti paitsi solistina myös kamarimuusikkona mm. Artur Rubinsteinin ja Jascha Heifetzin kanssa muodostamassaan pianotriossa sekä Vladimir Horowitzin ja Nathan Milsteinin kanssa. Hän toimi myös opettajana Curtis Institute of Musicissa Philadelphiassa. Viime vuotensa hän asui Los Angelesissa, jossa hän opetti University of Southern Californiassa. Piatigorsky omisti kaksi Stradivarius- selloa, nimeltään "Batta" ja "Baudiot". == Lähteet == Luokka:Venäläiset sellistit Luokka:Yhdysvaltalaiset sellistit Luokka:Grammy-palkinnon saajat Luokka:Vuonna 1903 syntyneet Luokka:Vuonna 1976 kuolleet
Nathan Milstein

Nathan Mironovich Milstein, alun perin Natan Mironovitš Milštein (; 13. tammikuuta 1904 (J: 31. joulukuuta 1903) Odessa – 21. joulukuuta 1992 Lontoo) oli venäjänjuutalainen viulisti, joka vuodesta 1942 oli Yhdysvaltojen kansalainen. Milstein syntyi Odessassa, jossa hän sai alkeisopetusta Pjotr Stoljarskilta. Tämä oli myös David Oistrahin opettaja. Kun Milstein oli 11-vuotias, Leopold Auer kutsui hänet oppilaakseen Pietarin konservatorioon. Auerin siirryttyä Norjaan vuoden 1917 vallankumousten jälkeen Milstein palasi Odessaan. Vuonna 1921 hän tutustui Kiovassa pianisti Vladimir Horowitziin, jonka kanssa ystävystyi ja esiintyi usein. Vuonna 1925 he tekivätkin yhteisen konserttimatkan Länsi-Euroopassa. Tänä aikana Milstein sai jonkin aikaa opetusta myös viulisti Eugène Ysaÿelta. Milstein esiintyi ensi kerran Yhdysvalloissa vuonna 1929 Leopold Stokowskin johtaman Philadelphian orkesterin solistina. Hän asettui lopulta asumaan New Yorkiin, mutta jatkoi esiintymisiä myös Euroopassa. Milsteinia pidetään yhtenä 1900-luvun hienoimmista viulisteista. Hänen uransa oli poikkeuksellisen pitkä: hän esiintyi vielä 1980-luvun puolivälissä, viimeisenä Auerin oppilaista, ja joutui lopulta vetäytymään konserttilavoilta käsiongelmien takia. Luokka:Venäläiset viulistit Luokka:Ukrainalaiset viulistit Luokka:Yhdysvaltalaiset viulistit Luokka:Grammy-palkinnon saajat Luokka:Hollywood Walk of Fame Luokka:Vuonna 1904 syntyneet Luokka:Vuonna 1992 kuolleet
Retrospektiivi

Retrospektiivi (Latinasta retrospectare, "katso taakse"), retrospektio tai retro tarkoittaa katsausta jo tapahtuneisiin asioihin. Kuvataiteessa retrospektiivisella näyttelyllä tarkoitetaan elossa olevan taiteilijan tai taiteilijaryhmän koko aiemmasta tuotannosta koottua takautuvaa näyttelyä. Retrospektiivi esittelee taiteilijan tai taiteilijoiden tuotantoa mahdollisimman kattavasti, tai sen valitun osan uran läpileikkauksena. Retrospektiiviin kerätään usein teoksia monista eri taidekokoelmista. Tavoitteena on esitellä tuotannon muutoksia tai kehityskulkuja. Retrospektio voi tarkoittaa myös kirjoitusten, elokuvien tai minkä tahansa asian taaksepäin suuntautuvaa tarkastelua tai katsausta. ==Katso myös== * Taidenäyttely * Retro == Lähteet == Luokka:Taidenäyttelyt
Luettelo vuorityypeistä

Vuoria voidaan luonnehtia usealla eri tavalla. Jotkut vuoret ovat tulivuoria ja niitä voidaan luonnehtia laavalajin, muotoutumisensa ja purkautumishistorian mukaan. Toiset vuoret ovat muotoutuneet jääkausien vaiheiden mukaan ja niitä voidaan luonnehtia muotonsa mukaan. Lopuksi, monet vuoret voidaan luokitella niiden kivilajin mukaan. == Tulivuorilajeja == * kaldera * tuhkakartio * complex volcano * doomi * monogeettinen vulkaaninen kenttä * vulkaaninen kartio * pyroclastic shield * kilpitulivuori * kerrostulivuori (tai komposiittitulivuori) * jäätikön alainen tulivuori * merenalainen tulivuori == Jäätiköiden muovaamat vuorityypit == * arête * pyramidimainen huippu (äärimmäisimmillään glacial horn) * nunatak == Kivityypit == * magmakivi * metamorfinen kivilaji * sedimenttikivilaji Tyypit
Matti Höylä

Matti Höylä (s. 9. syyskuuta 1978 Vaasa) on suomalainen jääkiekkomaalivahti. ==Ura== Höylä on Vaasan Sportin kasvatti. Hänen läpimurtokautensa oli 2004–2005, jolloin hän pelasi Suomi-sarjassa Seinäjoen Hockey Teamissä. Kausi päättyi Suomi-sarjan mestaruuteen. Seuraavalla kaudella Höylä siirtyi Vaasan Sportiin.http://www.urheilulehti.fi/jaakiekko/uutiset/article125890-1.html Kuudessa ensimmäisessä ottelussaan Höylä päästi ainoastaan yhden maalin ja pelasi viisi nollapeliä torjuntaprosentin ollessa 99,28.http://www.finhockey.fi/taustasivut/artikkeliarkisto/?num=188817 Näiden lisäksi Höylä on edustanut myös seuraavia seuroja: Närpes Kraft, KoMu HT, Junkkarit HT, Kurikan Ryhti ja Tingsryds AIF. ==Saavutukset== *Mestis-hopeaa *Mestis-pronssia *Suomi-sarjan mestari ==Lähteet== * ===Viitteet=== ==Aiheesta muualla== *Jatkoaika.com, pelaajaprofiili Luokka:Suomalaiset jääkiekkomaalivahdit Luokka:Vuonna 1978 syntyneet Luokka:Elävät henkilöt
Peter Sandelin

Peter Johan Sandelin (30. toukokuuta 1930 Pietarsaari – 16. helmikuuta 2019 Helsinki) oli suomenruotsalainen runoilija ja kuvataiteilija. Schildts Förlag julkaisi 1951 Sandelinin ensimmäisen runokirjan nimeltä Ur svalans loggbok. Sandelinin teokset ovat osa 1920–1930-luvulla läpimurtonsa tehneen modernismin perinnettä, jonka merkittäviä nimiä ovat muun muassa Gunnar Björling ja Rabbe Enckell.Sandelin, Peter hakuteoksessa Biografiskt lexikon för Finland. Viitattu 18.2.2019 Peter Sandelinin veli on kirjailija Carl Fredrik Sandelin. Peter Sandelin avioitui vuonna 1967 Oscar Parlandin tyttären kirjastonhoitaja Nina Parlandin kanssa.Vem och vad 1996, s. 504–505. Helsingfors 1996. ISBN 951-50-0800-XParland, Nina, Kirjasampo.fi, viitattu 25.9.2024 Heille syntyi kaksi lasta, joista Annika Sandelin (s. 1972) on kirjailija. == Teoksia == ===Ruotsiksi=== * Ur svalans loggbok, 1951 *De lysande och de döda, 1953 *Etyder, 1957 * Stunder av ljus, 1960 * Hemma i universum, 1962 * En vanlig solig dag, 1965 * Minuter på jorden, 1968 * Fågeln i stenmuren, (proosarunoja) 1970 * Tyst stiger havet, 1971 * Var det du? 1973 * Barnen på rymdens strand, (proosarunoja) 1975 * Klockan 5 och klockan ingenting vid havet, (runovalikoima) 1977 * Dikter med varandra, 1977 * Dikter mellan vinter och vinter, 1980 * Vägen upphör men jag fortsätter, (proosarunoja) 1982 * Den undermedvetna staden, 1984 * Den vita orten, 1986 * Existens, 1989 * Ljuset över leran, (runovalikoima) 1991 * Regnets uråldriga sätt att regna, 1992 * Vedhuggaren i natten (proosa), 1995 * Tystnader, ljud, 1998 * I skuggan av ingenting, 2000 * Den finlandssvenska dikten 12, antologia, Söderström, 2001 * Cyklar utan att hålla i, 2003 * Bo vid en flod, 2007 * Stenar och ljus, 2009 * Måsen och skeppet, Schildts & Söderströms, 2013 ===Suomennettu tuotanto=== * Puunhakkaajan varjo, 2007. Suomentaneet Sven Andersson ja Kirsti Andersson. Omakustanne Kirsti Andersson. ISBN 978-952-92-3079-2 * Seitsemän runoa, julkaisussa: Parnasso 48(1998) : 1, s. 57–60 ==Kuvituksia== * Parland, Stella – Sandelin, Annika: Dikter om öden och döden. Teckningar av Peter Sandelin. Söderström, 2000. ISBN 951-52-1806-3 == Palkinnot ja tunnustukset == * Tollanderin palkinto 1990 * Pro Finlandia -mitali 2001 * Ruotsin akatemian Suomi-palkinto 2005 == Lähteet == ==Kirjallisuutta == * * Luokka:Suomenruotsalaiset kirjailijat Luokka:Suomalaiset taidemaalarit Luokka:Pro Finlandia -palkitut Luokka:Vuonna 1930 syntyneet Luokka:Vuonna 2019 kuolleet
Kochi (Intia)

Kochi (), aikaisemmin Cochin, on kaupunki Ernakulamin piirikunnassa Keralan osavaltiossa Intiassa. Kaupungissa on Intian yksi tärkeimmistä satamista. Kaupunki sijaitsee noin 220 kilometriä pohjoiseen osavaltion pääkaupungista Thiruvananthapuramista. Kaupungissa asui vuoden 2011 väestönlaskennan mukaan 601 574 asukasta, mikä tekee siitä osavaltion toiseksi suurimman kaupungin. Kochin metropolialueella asui yhteensä 2 117 990 asukasta. Kochissa oli yli tuhannen vuoden ajan juutalainen yhteisö, johon kuului vielä 1950-luvulla noin viisituhatta henkeä. Vuosituhannen loppuun mennessä juutalaiset vähenivät muutamiin kymmeniin.Judaism India: A Country Study. Washington: GPO for the Library of Congress, 1995. Kochin kansainvälinen lentoasema sijaitsee noin 30 kilometrin päässä Kochin keskustasta. == Koulutus == Kochissa on sekä valtion että yksityisten ylläpitämiä kouluja. Yksityisissä kouluissa opetetaan enimmäkseen englanniksi, kun taas valtion ylläpitämissä julkisissa kouluissa opetetaan englannin lisäksi myös malajalamiksi. Korkeakoulutuksesta vastaa muun muassa Cochin University of Science and Technology. Tiedosto:SunsetChineseNet.jpg|Kiinalaisten suunnittelemia kalastusverkkoja. Tiedosto:A Church in Kerala Backwaters, Cochin.jpg|Kirkko Keralan takavesillä Tiedosto:Kochi, Old Kochi, Kerala, India.jpg Tiedosto:Kochi, Fishing, Kerala, India.jpg == Lähteet == == Aiheesta muualla == Luokka:Keralan kaupungit
Istutuslapio

thumb|Istutuslapio Istutuslapio on teräväkärkinen ja kauhanmallinen puutarhatyökalu. Istutuslapiota käytetään maan rikkomiseen ja möyhentämiseen sekä pienten kuoppien tekemiseen kasveja istutettaessa ja rikkaruohoja kitkettäessä. Jos maa on erityisen kovaa, silloin voi reiän tekemiseen käyttää teräväkärkistä pistolapiota. Raskaampiin möyhennystöihin taas voidaan käyttää esimerkiksi puutarhakuokkaa. ==Katso myös== *Pottiputki Luokka:Puutarhatyökalut en:Trowel
Thomas Luckmann

Thomas Luckmann (14. lokakuuta 1927 Jesenice, Slovenia, Serbien, kroaattien ja sloveenien kuningaskunta – 10. toukokuuta 2016) toimi sosiologian professorina Konstanzin yliopistossa Saksassa. Vuodesta 1994 hän oli professori emeritus. Hänet tunnetaan teoksista Todellisuuden sosiaalinen rakentuminen (1966, yhdessä Peter L. Bergerin kanssa) ja Structures of the Life-World (1982, yhdessä Alfred Schützin kanssa). Luckmann opiskeli filosofiaa ja sosiologiaa Innsbruckin ja Wienin yliopistoissa. Hän väitteli sosiologiasta New School for Social Researchissä. Vuodesta 1970 vuoteen 1994 hän työskenteli professorina Konstanzin yliopistossa Saksassa. Luckmann tutki tiedonsosiologiaa, uskontososiologiaa, viestinnän sosiologiaa ja tieteenfilosofiaa. == Teoksia englanniksi == * The Social Construction of Reality. A Treatise in the Sociology of Knowledge (1966, yhdessä Peter L. Bergerin kanssa) * * The Sociology of Languages (1975) * Structures of the Life-World (1982, yhdessä Alfred Schützin kanssa) * Life-World and Social Realities (1983) == Lähteet == Luokka:Saksalaiset sosiologit Luokka:Uskontososiologit Luokka:Saksalaiset professorit Luokka:Vuonna 1927 syntyneet Luokka:Vuonna 2016 kuolleet
Intellipedia

Intellipedia on Yhdysvaltain tiedusteluyhteisön (United States Intelligence Community) salainen wiki, joka toimii JWICS:ssä (Joint Worldwide Intelligence Communications System) huippusalaisessa Intelink-verkossa, joka yhdistää 16 eri virastoa. == Aiheesta muualla == * Reutersin artikkeli aiheesta Luokka:Yhdysvaltain tiedusteluorganisaatiot Luokka:Wikiyhteisöt
Îles des Madeleines

Îles des Madeleines on ryhmä asumattomia saaria Dakarin länsipuolella Senegalissa. Pääsaari Sarpan on tunnettu kivikautisista työkaluista, joita saarelta on löydetty. Saaret tunnetaan myös linnustostaan, kaloistaan sekä kasvillisuudestaan. Saarien alueella on kansallispuisto, Le parc national des îles des Madeleines, saarilla vierailemiseen tarvitaan erillinen lupa. Îles des Madeleines -saaria ei tule sekoittaa Prinssi Edwardin saaren pohjoispuolella sijaitseviin Les Îles-de-la-Madeleine -saariin Quebecissä. == Aiheesta muualla == * Parc national des iles de la Madeleine Luokka:Senegalin saaret